RESOLUCIÓN do 6 de febreiro de 2001, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo da empresa Alonarti Envases, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/03/2001

Vista a acta da revisión salarial do convenio colectivo para a empresa Alonarti Envases, S.A., con nº de código 3602992, que tivo entrada nesta delegación provincial o día 2-2-2001, subscrito en representación da parte económica por unha representación da empresa, e da parte social polo comité de empresa, con data do 24-1-2001. De conformidade co disposto no artigo 7 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscripción no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 6 de febreiro de 2001.
Antonio Coello Bufill
Delegado provincial de Pontevedra
Acta de reunión da representación social
e patronal de Alonarti Envases, S.A. (centro de Vigo)
Acta nº 1/2001
Asistentes:
Empresa:
Javier Freitas
Juan Ferradáns
Traballadores:
Alberto González Docampo
José Vila Lamas
Antonio Rodríguez Crespo
Celestino Suárez Vallina
Dolores Miguéns Castro
En Vigo, ás 12 horas do 24 de xaneiro de 2001, reúnense a representación da empresa citada co comité de Alonarti Envases, S.A. (centro de Vigo), coa asistencia que á marxe se cita, e a seguinte orde do día:
1. Revisión salarial para o ano 2001.
2. Rogos e preguntas.
Intervén en primeiro lugar a representación empresarial, para manifestar que a inflación prevista polo Goberno para o ano 2001 é do 2%, polo que procede realizar unha revisión do 2,5% sobre as táboas salariais con efectos do 1 de xaneiro do presente ano, segundo o pactado no convenio colectivo.
Os novos valores son os que figuran nas táboas anexas.
Revísanse tamén os seguintes complementos:
Novo valor
efectos xaneiro 2001
Artigo 6º.-J. nocturna-complementos2.960 ptas. e 2.681 ptas.
Artigo 12º.-H. extras-complementos475 ptas. e 1.898 ptas.
Artigo 19º.-A. escolar2.943 ptas.
Artigo 20º.-A. minusvalidez20.676 ptas.
Revisarase na mesma porcentaxe do 2,5% o complemento de transporte. Fíxase a revisión salarial para o ano 2001 nas mesmas condicións do ano anterior e coa porcentaxe do 1,9%.
Vistas as táboas e os valores de complementos, son aprobados por ámbalas partes, comezando a súa aplicación neste mes de xaneiro de 2001 e remitíndose copia á Consellería de Xustiza, Interior e Relacións Laborais para o seu rexistro, finalizando a reunión sen máis asuntos que tratar.
Levántase a sesión ás 13 horas da data indicada no encabezamento.
Representación empresarial:
Javier Freitas
Juan Ferradáns
Representación de traballadores:
José Vila
Alberto González